ครม.ลดค่าปรับโหดกรมศุลกากร
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

เอกชนทำผิดถูกปรับ0.54เท่า เปิดทางร้องเรียนด่านสุวรรณภูมิ
โพสต์ทูเดย์ — ครม.ไฟเขียวแก้กม.กรมศุลฯ ลดโทษปรับ เหลือ0.54 เท่า อุ้มคนไม่เจตนา
นายประดิษฐ์ ภัทรประสิทธิ์ รมช.คลัง เปิดเผยว่า คณะรัฐมนตรี (ครม.) เห็นชอบแก้ไขร่างพระราชบัญญัติ (พ.ร.บ.) กรมศุลกากร ซึ่งจะปรับลดค่าปรับของผู้ประกอบการเหลือ 0.5 ถึง 4 เท่าของราคาสินค้าพร้อมอากรจากเดิมที่ผู้ประกอบการอุทธรณ์กับศาลและพบว่ามีความผิดไม่ว่าจะเจตนาหรือไม่เจตนา จะต้องถูกปรับ 4 เท่า ของราคาสินค้าพร้อมอากร ซึ่งถือว่ามีความรุนแรงและไม่พิจารณาว่ามีเจตนากระทำผิดหรือไม่
ร่างกฎหมายที่แก้ไขใหม่ จะทำให้ผู้ประกอบการมีทางเลือกที่จะอุทธรณ์มากขึ้น ขณะที่ศาลก็มีความยืดหยุ่นในการพิจารณาโทษ กรณีที่ผู้กระทำผิดแต่ไม่ได้มีเจตนาก็จะถูกปรับในอัตราที่ต่ำ แต่หากพบว่ามีความผิดและเจตนาทำผิดก็สามารถปรับได้สูงสุดเท่าเดิม ขึ้นอยู่กับการพิจารณา
นายประดิษฐ์ กล่าวว่า ที่ผ่านมาผู้ประกอบการร้องเรียนจำนวนมากถึงอำนาจการประเมินของกรมศุลกากรที่ไม่เป็นธรรม ซึ่งอำนาจให้ประเมินปรับได้ถึง 4 เท่าของมูลค่าสินค้ารวมอากร และส่วนใหญ่จะโดนปรับถึง 2 เท่า ทำให้ต้่องยอมเสียค่าปรับกับกรมศุล เพราัะัไม่อยากอุธรณ์เพราะจะโดนปรับสูงกว่าเดิม เนื่องจากกฎหมายกำหนดไว้ตายตัวว่าต้่องปรับ 4 เท่าของราคาสินค้่ารวมอากร แต่เมื่อแก้กฎหมายแล้ว ผู้ประกอบการก็กล้าอุธรณ์มากขึ้น เพราะหากกระทำผิด แต่ไม่ได้เจตนาก็จะโดนปรับต่ำกว่าที่เสียค่าปรับตามที่กรมศุลประเมิน
"การประเมินค่าปรับที่ไม่เป็นธรรม เป็นปัจจัยหนึ่งที่ลดขีดความสามารถในการแข่งขันของประเทศ ซึ่งในช่วง 3 ปี ทที่ผ่านมาขีดความสามารถของไทยตกลงอย่างต่อเนื่อง ซึ่งการแก้ไขกฎหมายเป็นส่วนหนึ่งของการปฏิรูปกรมศุลกากรที่ต้องเปลี่ยนบทบาทของตัวเองจากผู้เก็บภาษีมาเป็นผู้อำนวยความสะดวกด้านการค้า" นายประดิษฐ์ กล่าวว่า
นายประดิษฐ์ กล่าวว่า มีเป้าหมายผลักดันให้แก้่ไขกฎหมายกรมศุลกากร เข้าสู่การพิจารณาของสภาในสมัียนี้ หลังจากนั้นก็จะมีการเสนอแก้่ไข กฎหมายกรมศุลกากรในเรื่องของรางวัลสินบนนำจับให้ลดน้อยลงต่อไป
นายสมชัย สัจจพงษ์ อธิบดีกรมศุลกากร กล่าวว่า กรมศุลกากรได้ปรับปรุงการให้บริการของเจ้าหน้าที่ที่สนามบินสุวรรณภูมิ โดยติดป้ายด่านศุลกากรให้เห็นชัดเจน เจ้าหน้าที่จะแต่งกายด้วยเครื่องแบบใหม่ให้แตกต่างจากหน่วยงานอื่น และมีหมายเลขประจำตัวเจ้าหน้าที่ หากนักเดินทางหรือนักท่องเที่ยวไม่พอใจบริการ สามารถร้องเรียนโดยบอกหมายเลขเจ้าหน้าที่ได้ทันที
อธิบดีกรมศุลกากร กล่าวว่า ที่ผ่านมาการบริการของเจ้าหน้าที่ด่านศุลกากรสุวรรณภูมิได้รับการร้องเรียน 3 เรื่อง คือ 1.พูดจาไม่สุภาพ 2.ไม่มีมาตรฐานในการตรวจค้น และ 3.ไม่มีข้อมูลต่างๆ ที่เพียงพอ 
นอกจากนั้น ยังมีการอบรมเจ้าหน้าที่ในการให้บริการ ทั้งเรื่องของการพูดจาทักทายเป็นภาษาต่างชาติให้สุภาพ เพื่อสร้างความประทับใจให้กับนักเดินทางและนักท่องเที่ยวทั้งคนไทยและต่างชาติ
ขณะเดียวกัน ยังมีการติดตั้งอุปกรณ์คอมพิวเตอร์แบบทัชสกรีนให้ข้อมูลกับนักเดินทางและนักท่องเที่ยวจำนวน 30 จุด ซึ่งจะมีทั้งข้อมูลขั้นตอนการผ่านศุลกากร และข้อมูลการท่องเที่ยวในแหล่งท่องเที่ยวที่สำคัญ รวมถึงยังมีเครื่องคอมพิวเตอร์แบบทัชสกรีนเพื่อสำรวจความพึงพอใจของผู้ผ่านด่านศุลกากรสุวรรณภูมิ โดยจะมีคำถามง่ายๆ สั้นๆ เพียง 4 คำถามให้ตอบ ซึ่งจะตั้งไว้หลังผ่านด่านเข้ามา
“หลังจากดำเนินการที่ด่านสุวรรณภูมิได้ระยะหนึ่งแล้ว จะมีการปรับปรุงในด่านที่สนามบินเชียงใหม่ ภูเก็ต หาดใหญ่ และสมุย” นายสมชัย กล่าว
ทั้งนี้ เชื่อว่าการท่องเที่ยวไทยขณะนี้ฟื้นตัวแล้ว คาดว่าปีนี้จะมีนักท่องเที่ยวเดินทางเข้ามาในประเทศ 15 ล้านคน ซึ่งถือว่าเข้าสู่ภาวะปกติ
ทั้งนี้ เดือน ส.ค. 2553 มีนักท่องเที่ยวต่างชาติเดินทางเข้ามายังประเทศไทย 1.25 ล้านคน ขยายตัว 8.9% แต่ถือว่าลดลงจากเดือนก่อนที่ขยายตัวไปถึง 14.2% เนื่องจากยอดนักท่องเที่ยวจากยุโรปและสหรัฐลดลงเนื่องจากปัญหาทางเศรษฐกิจ และข่าวความเคลื่อนไหวทางการเมืองที่ต่างชาติยังกังวลอยู่
นายกงกฤช หิรัญกิจ ประธานสภาอุตสาหกรรมท่องเที่ยวแห่งประเทศไทย หรือ สทท. กล่าวว่า การปรับปรุงภาพลักษณ์กรมศุลกากรจะเป็นผลดีกับการท่องเที่ยวอย่างมาก เพราะถือเป็นด่านแรกของการเข้าประเทศ หากได้รับความประทับใจเป็นอันดับแรก ก็จะมีมากกว่าการประทับใจครั้งต่อๆ ไปและนักท่องเที่ยวจะนำเรื่องนี้ไปบอกต่อ ส่งผลให้มีคนอยากเข้ามาเที่ยวในเมืองไทยเพิ่มขึ้น หลังจากนี้เชื่อว่าสถานการณ์การท่องเที่ยวจะดีขึ้นเป็นลำ